b"\n_START_ARTICLE_\nCan Suro (Borrass\xc3\xa0)\n_START_SECTION_\nDescripci\xc3\xb3\n_START_PARAGRAPH_\nEdifici a\xc3\xafllat situat en una pla\xc3\xa7a a prop de l'esgl\xc3\xa9sia, i que s'uneix a la resta de construccions m\xc3\xa9s modernes a trav\xc3\xa9s de dos murs cadascun dels quals t\xc3\xa9 dues grans portes amb arc rebaixat. Aquest edifici consta de planta baixa i dos pisos i mant\xc3\xa9 l'ordenament tant en horitzontal com en vertical. A la planta baixa a banda de les dues portes que hem comentat anteriorment i que queden separades del conjunt de l'edifici trobem la porta principal d'acc\xc3\xa9s en arc rebaixat i dues petites finestres a cada costat d'aquesta. Al primer pis hi ha cinc balcons, i els tres centrals estan en balconada correguda. Al pis superior veiem cinc balcons de mides inferiors als del primer i tots ells individuals. Pel que fa a les fa\xc3\xa7anes laterals, la del costat esquerre \xc3\xa9s cega, ja que les poques obertures que hi havia estan actualment tapades, i la del costat dret t\xc3\xa9 dues finestres centrals i un balc\xc3\xb3 a cada costat del pis superior"